গতকাল লেনদেনের শুরুতেই বিক্রয়চাপের মুখে পড়ে বাজারগুলো। প্রায় আড়াই ঘণ্টা এ চাপ অব্যাহত থাকলে ডিএসই সূচকের অবনতি ঘটে ৪০ পয়েন্টের বেশি। চার হাজার ৭৪৭ পয়েন্ট থেকে লেনদেন শুরু করা ডিএসইএক্স সূচকটি বেলা ১টার দিকে নেমে আসে চার হাজার ৭০৫ পয়েন্টে। তবে ১টার পর আবার ঊর্ধ্বমুখী হয় বাজার সূচক। লেনদেনের শেষ দেড় ঘণ্টা এ প্রবণতা অব্যাহত থাকলে হারানো সূচকের একটি অংশ ফিরে পায় পুঁজিবাজারটি। সূচকের ২৩ পয়েন্ট অবনতিতে লেনদেন শেষ করে ডিএসই।